PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 26.03.2002
Nr. 390/2000

R A P O R T

asupra proiectului de Lege pentru aprobarea Ordonanţei Guvernului 
nr.75/2000 privind autorizarea experţilor criminalişti.



Cu adresa nr.390 din 5 septembrie 2000, înregistrată sub nr.878/XVIII/11 din 6 septembrie 2000, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru aprobarea Ordonanţei Guvernului nr.75/2000 privind autorizarea experţilor criminalişti.



Consiliul legislativ a avizat favorabil proiectul  ordonanţei Guvernului care face obiectul prezentului proiect de lege, cu avizul nr.807 din 3 august 2000.



Comisia pentru apărare, ordine publică şi siguranţă naţională a avizat favorabil proiectul de lege, conform avizului nr.390 din 6 septembrie 2000.



La comisie au fost depuse unele propuneri de îmbunătăţire a textului ordonanţei, formulate de Ministerul Justiţiei, însuşite şi susţinute ca amendamente de domnul deputat Acsinte Gaspar.



Ordonanţa  Guvernului supusă aprobării, prin acest proiect de lege, are ca scop crearea cadrului legal menit să asigure părţilor din proces posibilitatea de a recomanda un expert care să asiste expertul oficial la efectuarea expertizei criminalistice.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege şi amendamentele formulate, în şedinţa din 26 martie 2002. La lucrările comisiei, au participat, din partea Ministerului Justiţiei domnul Alexe Costache Ivanov – secretar de stat, doamna Adina Vlăsceanu – director şi doamna Alina Dorobanţ  – şef serviciu.



La dezbaterea articolelor asupra cărora s-au formulat amendamente, au luat cuvântul pentru a-şi exprima punctele de vedere, membrii comisiei, autorul amendamentelor şi reprezentanţii Ministerului Justiţiei.



În urma dezbaterilor, membrii comisiei au hotărât cu majoritate de voturi ca  proiectul de Lege pentru aprobarea Ordonanţei Guvernului nr.75/2000 privind autorizarea experţilor criminalişti să fie supus plenului Camerei Deputaţilor spre dezbatere şi adoptare cu următoarele amendamente admise:

Nr.

Crt.
Text iniţial
Text adoptat de comisie

(autorul amendamentului)
Motivare

0.
1.
2.
3.

1.

0.
     Art. unic – Se aprobă Ordonanţa Guvernului nr.75 din 24 august 2000 privind autorizarea experţilor criminalişti, adoptată în temeiul art.1 lit.O pct.2 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial, partea I nr.407 din 29 august 2000.

1.
     Art. unic – Se aprobă Ordonanţa Guvernului nr.75 din 24 august 2000 privind autorizarea experţilor criminalişti, adoptată în temeiul art.1 lit.O pct.2 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial, partea I nr.407 din 29 august 2000, cu următoarele modificări:
     Autorul amendamentului: Comisia juridică, de disciplină şi imunităţi.

2.
     Pentru respectarea normelor de tehnică legislativă.

3.

2.
Text din ordonanţa Guvernului

 nr. 75/2000

     Titlul ordonanţei Guvernului: “Ordonanţa Guvernului privind autorizarea experţilor criminalişti.
     Titlul ordonanţei Guvernului, se modifică după cum urmează:

      “Ordonanţa Guvernului privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice”.

     Autorul amendamentului: deputat Acsinte Gaspar.


     Pentru punerea de acord a titlului cu activitatea pe care urmează să o desfăşoare experţii autorizaţi, potrivit art.7 din ordonanţă.

3.

0.
     Art.4 alin. (1) lit.d:

     d) a desfăşurat o activitate de cel puţin 4 ani sau are studii de specialitate dovedite cu diplomă,  în domeniul genului de expertiză criminalistică pentru care candidează;

1.
     Alin.(1) lit d) al art.4 se modifică şi va avea următorul cuprins:

     d) a desfăşurat o activitate de cel puţin 4 ani în domeniul genului de expertiză criminalistică pentru care candidează;

      Autorul amendamentului: deputat Acsinte Gaspar.

2.
     Sintagma are studii de specialitate dovedite cu diplomă  se elimină pentru a se evita repetarea dispoziţiilor prevăzute la lit.c) din art.4.

3.

4.
     Art.4 alin.(2)

     (2) Îndeplinirea condiţiei prevăzute la alin.(1) lit.e) trebuie dovedită, după promovarea examenului, cu certificat medical de sănătate,  eliberat pe baza constatărilor făcute de comisia medicală constituită potrivit Legii nr.92/1992 pentru organizarea judecătorească, republicată, cu modificările ulterioare.
     Alin. (2) al art.4 – se modifică şi va avea următorul cuprins:

     (2) Îndeplinirea condiţiei prevăzute la alin.(1) lit.e) trebuie dovedită, după promovarea examenului, cu certificat medical de sănătate.

     Autorul amendamentului: deputat Acsinte Gaspar.


     Se elimină partea finală a textului, certificatul medical putând să fie eliberat de orice cabinet medical sau de medicul de familie.



În raport de obiectul şi conţinutul său, proiectul de lege face parte din categoria legilor ordinare.

                                           PREŞEDINTE,                                                          SECRETAR,

                                    dr. Ionel OLTEANU                                                 Carmen Dumitriu

consilier

Diaconu Dumitra

